Du har overgått drømmene mine.
Du er smart, vakker,
dyktig, snill
og endelig 21.
Alle ville vært stolte over å være faren din.
Men gjett hva? Ikke alle er det.
Jeg er det.
Jeg kan ikke tro hvor heldig jeg er.
Skål for Tami.
På 21-årsdagen.
Takk, pappa.
Men du trenger ikke å være så sentimental.
Du gjør meg flau foran Maddy.
Nei, jeg elsker det. Bare fortsett.
Tilgi meg, Maddy.
Det er ikke hver dag veslejenta di blir 21.
Gi deg.
Måtte dette første voksne året ditt
lede deg på veien til å bli den fantastiske kvinnen
vi alle vet du kommer til å bli.
Glad i deg, Tami.
Jeg kommer til å kaste opp hvis dere ikke slutter.
Og jeg har vært voksen siden jeg var 18, pappa. Seriøst!
Du ble nettopp 21, ikke sant, Maddy?
Jo, for tre måneder siden.
Håper ikke faren din gjorde deg flau slik som denne blautfisken.
-Gi deg. -Han gjorde ikke det.
Det var slik jeg ble 21.
Feiringen var ikke noe faren min nødvendigvis ville akseptert.
Men det er greit, for han var ikke der.
Jeg er vant til å ikke ha en far.
Jeg tenkte ikke engang på ham så ofte lenger.
Vi bør bruke standard CBT og...
Helt til noen fikk meg til å tenke på ham.
-Ofte. -I teorien burde det stå...
Denne fyren.
Han hadde alltid smuler på genseren.
Små sølvflekker i kinnskjegget.
Håret hans var tynt på toppen.
Men han var kjekk også.
Som en skuespiller som spilte far i en førtidspensjonsreklame.
...livet avhenger av det.
Han var pappaporno.
Det eneste som var galt med ham, var at magen ikke var stor nok.
For optimal farshet måtte magen berøre knærne.
Jeg klekket ut en plan.
Jeg lager kjeks til pauserommet. Send det videre.
SJOKOLADE ELLER HAVREGRYN
Jeg visste han kom til å velge sjokolade.
Jeg visste det bare.
Han så ut som pappa, men det var jo bare middag?
Jeg fant på alle slags unnskyldninger for å henge utenfor kontoret hans.
Selvsagt hørte han på klassisk musikk,
som alle andre robotikk-genier med et snev av selvrespekt.
Jeg lette etter en grunn til å gå inn,
se skrivebordet og bøkene hans.
Kanskje han hadde en potteplante?
Innrammede bilder fra fortiden?
Hallo?
Hei. Kan jeg hjelpe deg?
Det er bare musikken.
-Er den for høy? -Nei da.
Jeg lurte bare på hvem det var.
Det er Yo-Yo Ma.
Bachs solo-cellosuiter.
Liker du det?
Veldig godt.
Greit.
Jeg trenger en kaffe. Ha i litt melk også.
-Hei. -Hei.
Det er du som lager sjokoladekjeksen.
Skyldig.
Jeg spiser alle. Jeg blir feit, Madeline.
Faren min var den eneste som kalte meg Madeline.
Folk kaller meg vanligvis Maddy.
Liker du kaffe? Jeg liker kaffe også.
Liker du and?
Hvem liker ikke and?
Vil du spise middag med meg en gang?
Det er en sivilingeniør på jobben som jobber med kunstig intelligens.
Undervannsdroner som driver med metoseanografisk datainnsamling,
måler saltinnhold, karbonnivåer og slike geniale ting.
Høres kult ut.
Jeg spiser middag med ham i kveld.
-Høres ekkelt ut. -Det er ikke ekkelt. Det går fint.
-Hvordan det? -Han er rundt 30 år eldre enn meg.
Det hindrer dem aldri.
Jeg vet det, men han er ordentlig gammel.
Han er så absolutt faren min, lukter sånn, til og med.
Har du luktet på ham?
Jeg tok med noen papirer til ham,
og lente meg over
og kjente en svak gammelmannslukt,
akkurat som den faren min hadde.
Den finnes, vet du. Gammelmannslukten.
Søk på det.
De avgir mer benzotiazol og nonanal.
Non-anal?
Det er en metabolitt.
Gi deg.
Han lukter også Titralac.
Jeg tror han har fordøyelsesproblemer.
Lurer på om det er derfor han ikke legger på seg.
Så hva skjer egentlig i kveld? Hvor skal dere spise middag?
I leiligheten hans.
Lager han mat til deg? Dette er en date!
Dette er ikke en date.
Så hvorfor strøk du blusen din?
Jeg stryker blusen min hver dag.
Siden når da?
Siden akkurat nå.
Greit, hvis du sier det, så.
Bare ikke knull ham på ikke-daten, for da blir det...
...en date.
-Det er ikke en date. -Nei vel.
Det var en date.
Men en slags pappa-date.
Hør på spørsmålene han stilte.
Liker du å reise, Madeline?
Hvilke drømmer har du for fremtiden?
Hvorfor gjemmer du deg i FoU?
Fullstendig solide pappa-spørsmål.
På møtene ser det ut som
du tar notater om den menneskelige komedien
til en roman du skriver.
Du er en observatør. Ser alltid alt.
Akkurat nå ser jeg på at du lager mat.
Jeg er glad du kom.
Jeg var ikke så sikker på det.
Her. Prøv denne risottoen.
Den skal være kremete, men du må kjenne risen. Blås.
Vær forsiktig.
Ja, den er kremete.
Det var absolutt en date.
Du går hjem etter desserten.
Slapp av.
Peter?
Jeg er her inne.
Hei. Kom hit.
Du må høre dette.
Schumann skrev det til sin kone før han ble gal.
Han luktet vin og appelsin og pålitelighet.
Han hadde grå dyne.
Han var en grå dyne.
Jeg var i himmelrike.
Dette er koselig.
Tenkte du ville like det.
Spiller du golf?
Nei. Hvordan det?
Fordi du har små golfflagg på sokkene dine.
Har jeg?
Ja, se.
Skulle du ha sett.
Vent, ikke kast dem.
-Hvorfor ikke? -Jeg elsker dem.
Jeg gjør meg bare mer komfortabel.
Hvordan kan jeg gjøre deg mer komfortabel?
Du kan fortelle meg en historie.
Hva slags historie?
Fra da jeg var liten.
Men jeg kjente deg ikke da.
Men hva om du gjorde det?
Det er bare en lek.
Ja vel. Hva er leken?
At...
At du later som du er faren min en liten stund.
Skal jeg late som jeg er faren din?
Bare hvis du vil.
Og hvor er den egentlige faren din?
Han døde da jeg var 11.
Så leit.
Og du vil at jeg skal...
Nei, hvis du synes det er snålt,
-så ikke gjør det. -Det er litt snålt.
Bare glem det, da.
Det var en gang...
Ikke gjør det.
...en liten jente.
Hun hadde store, blå øyne
og kort, lyst hår og het Madeline.
Slutt. Nå blir jeg flau.
Jeg drakk for mye vin og oppfører meg som en idiot.
Hva skjer her?
Jeg var på bursdagen til en venn forrige uke,
og faren hennes var der.
Han sa så mye til henne: "Jeg er så stolt av deg.
"Du er en genial ung dame,
"du vil oppfylle drømmene dine,
"alt kommer til å bli bra."
Og det knuste meg.
Ingen har sagt noe sånt til meg.
Og jeg har vært nedbrutt siden.
Beklager.
Nei da.
Jeg forstår deg.
Gjør du?
Hvordan?
Fordi jeg er far.
Er du?
Til hvor mange?
To.
Hvor gamle er de?
Eldre enn deg.
Herregud.
Kom igjen.
Etter det var geniet og jeg venner, men på avstand et par uker.
Jeg ble sjokkert da jeg innså hvor mye jeg savnet ham.
Men jeg hadde i det minste golfsokkene hans.
Jeg tok dem med hjem fra risotto-kvelden.
De hjalp meg med å sove.
Geniet sa han forsto meg den kvelden.
"Det er greit. Jeg forstår deg."
Det var nøyaktig det han sa.
Kanskje jeg måtte møte ham igjen.
Du ser så trist ut. Hvorfor smiler du ikke?
Du hadde vært pen om du smilte.
Vet du hva? Det er ikke min jobb å være pen for deg.
Jeg smiler når jeg vil.
Bryr du deg ikke om du er stygg?
Hva om du bare ser på veien og gjør jobben din i taushet?
Ikke ta den tonen. Jeg er bare hyggelig.
Pass opp!
Så da Uber-sjåføren min ordnet det slik at jeg slo hodet,
visste jeg hvem jeg måtte ringe.
Har du alt du trenger fra henne?
Jeg vil gjerne kjøre henne på legevakten og få henne sjekket.
Jeg trenger ingen legevakt.
Du kan ha hjernerystelse. Best å finne det ut.
Du bør høre på faren din. Dere kan gå.
Takk, betjent. Kom igjen.
Det er hyggelig å se deg, selv under slike omstendigheter.
Takk for at du kom.
Jeg er glad du ringte.
Overrasket, men glad.
Jeg har savnet deg.
Og jeg deg.
Jeg trengte ingen MR-skanning.
Jeg dunket så vidt borti hodet.
Men Peter hadde så mye faderlig omsorg for meg
at jeg følte meg forpliktet til å døyve bekymringen hans.
Og MR-skanninger gjør ikke vondt. Ikke i det hele tatt.
-Er du klaustrofobisk? -Veldig. Jeg får panikk på trange steder.
Jeg er her.
Kan du holde føttene mine?
Selvsagt. Jeg skal holde dem hele tiden.
Hvis jeg krøller tærne, er det et tegn på at jeg er redd.
Greit, hvis du krøller tærne, er du redd.
Jeg skal klemme på føttene dine så du vet at alt er i orden.
Alt er i orden.
Jeg elsket den MR-skanningen.
Det var de beste 45 minuttene i mitt liv.
De neste par ukene
fortsatte Geniet å hjelpe meg med alle problemer jeg hadde.
-Her. -Takk.
Han var som en drømmepappa.
Er bæsjen din nedi der?
Kan du tro det?
Egentlig ikke.
-Han er utrolig. -Jeg vet det.
Jeg vil ha en.
Du har en.
Ordnet det.
Geniet og jeg begynte å henge sammen i helgene.
Han visste nøyaktig hva han skulle gjøre med meg.
Denne geita...
-Høres menneskelig ut. -Herlighet, det er uhyrlig.
Jeg regrederte flott.
Jeg lot Peter kjøpe sukkerspinn til meg, for helvete,
og det var å gå langt, selv for meg.
Og så kjøpte han en kose-sjøløve til meg.
Besten!
Så... Kom igjen.
Hvorfor trekker du meg vekk?
Vi går og ser på apene der borte.
Rømmer du fra det barnet?
Hva snakker du om?
Men er det ikke Jonathan? Hallo!
Hva gjør du i dyrehagen? Du kunne ha ringt oss.
Jeg vet det er uvanlig at jeg er her. Uventet.
Jeg er Maddy. Jeg jobber sammen med Peter.
Jeg er Leslie.
Leslie er datteren min.
Jobber du på søndager nå?
Ja, det er brutalt.
De presser oss alltid. Det er nådeløst.
Og så bestemte dere dere for å ta en pause i dyrehagen. Jøsses.
Så morsomt!
-Det er litt rart. -Ja.
Du har en sjøløve.
Ja, det har jeg.
Kan jeg holde den?
Jeg elsker ham.
På tide å gi den tilbake, vennen.
Nei! Jeg vil ikke.
Vet du hva? La ham beholde den. Han kan få den.
Ikke noe problem, ikke sant?
Ikke sant?
Nei da. Den er til deg.
-Si: "Takk." -Takk.
Jeg må tilbake på jobben.
Si ha det til bestefar, Jonathan.
Fem høye, bestefar.
Vi sees snart, Jonathan.
Møtes vi fremdeles til brunsj neste lørdag, eller må du jobbe?
Vi sees da.
Greit.
-Ha det, kompis. -Ha det.
-Jeg vil gå og se alligatoren.
Alligatorer...
Jeg elsket alt med det.
Gjorde du?
For jeg trodde ikke...
Jeg trodde ikke du kom til å like det med "bestefar".
Tuller du? Jeg elsket det.
Jeg elsket alt sammen.
Unntatt å måtte gi vekk sjøløven min.
Jeg hadde allerede døpt ham Herr Sjøløve.
Beklager.
Jøss! Den er vakker.
-Fin farge. -Kom igjen.
-Den er stilig, ikke sant? -Du trenger en god kåpe.
Du kommer til å bli forkjølet i den greia du bruker.
Jeg kunne bo i denne.
Vil du ha den?
Den koster 395 dollar.
Men vil du ha den?
Jeg kan ikke tro at denne er min.
Jeg elsker den sånn.
-Vet du hva? Gjør meg en tjeneste. -Hva da?
-Kom hit. -Ja vel?
Bare ta på deg hetten for min skyld.
Å, herregud.
Du er bedårende.
Hva faen er det du gjør?
Hva? Er du sint?
-Hva var det? -Det var et kyss.
Jeg trodde vi hadde noe sammen. Jeg trodde du likte meg.
-Ikke slik. -Ikke?
-Jeg er overrasket over at... -Du er 30 år eldre enn meg.
Bruker du alderen min mot meg?
Du har lagt an på meg i ukevis.
-Har jeg prøvd meg på deg? -Ja.
Jeg har ikke gjort annet enn å si deg det.
Hva har du sagt til meg?
Jeg har sagt med tegn og ord
som ikke ville såre deg at jeg ikke liker deg på den måten.
Hva tenkte du på?
Kan du roe ned og bare ikke
oppføre deg som om du i det minste ikke er delvis ansvarlig for dette?
Du lå på sengen med meg.
-Det var bare kos! -Er det det du kaller det?
For brystene dine var presset mot meg, og ikke nekt for det.
Herregud! Det var ikke med vilje. Hva skal jeg gjøre med dem?
De er der foran. Det betyr ingenting.
Hva slags kos var det, da?
Pappa-kos.
"Pappa-kos"?
Så jeg er faren din?
Vi snakket om dette.
Du må bli voksen. Dette er usunt.
Og det er det ikke å knulle noen som er 40 år yngre?
Førti? Hvor kom det fra?
Det er mye fiendtlighet fra en
som nettopp lot meg kjøpe en dyr kåpe til henne.
Der har vi det.
Jeg kan ikke tro at du reduserer forholdet vårt til et kaldt regnestykke.
Hva er dette? Kåpe for sex?
Seriøst?
Var dette en byttehandel?
-Hva er det du gjør? -Bare ta den.
-Nei, bare... -Her, ta den.
Beklager. Jeg skulle ikke ha sagt det.
Jeg vil at du skal ha kåpen.
Selvsagt var det ingen byttehandel.
-Du fryser. Ta den på. -Nei.
Jeg vil aldri røre den kåpen igjen. Drit i den.
Kan du ta på min, da?
Dette gikk helt over styr.
Jeg mente ikke det jeg sa.
Jeg føler meg som en tosk.
Jeg er den dumme.
Selvsagt kjøpte du ikke en kåpe til meg fordi du er snill
eller fordi jeg trengte en, fordi...
Fordi du ville ta deg av meg en stund.
Hvordan kunne jeg tro at det var nok for deg?
Jeg vet ikke, Madeline. Er det nok...
...for de fleste menn, etter din erfaring?
Jeg vet ikke.
Jeg...
Jeg har ingen erfaring med menn.
Jeg vet ikke hvordan det føles
at en mann bare tar seg av deg.
Du forventet mye
hvis du trodde det bare skulle være platonisk.
Hva skulle være hans belønning?
Meg.
Hele meg.
Bortsett fra sex.
Sikker på at du ikke vil ligge med bestefar?
Jeg er ikke tiltrukket av ham. Gi deg, Tami.
Det var du som sa det var ekkelt.
Hvem bryr seg om det er ekkelt?
Du må ta det vonde med det gode.
Dessuten er tennflammen gått, og noen må ordne det.
Tror du at du kan gi ham en ny sjanse?
Jeg lukket øynene og prøvde å få sex med Geniet til å føles godt.
Jeg prøvde virkelig.
Kjennes det godt? Liker du det?
Du er så sexy, du er...
Ikke si noe.
Men jeg klarte ikke å forestille meg sammen med ham.
Jeg var bare ikke tiltrukket av ham slik.
Jeg bestemte meg for at jeg måtte slippe helt tak i Geniet.
Madeline.
Ja?
Kan jeg få snakke med deg litt utenfor?
Hva er det?
Jeg må si deg noe viktig.
Herregud. Jeg får sparken.
-Hva? -Du gir meg sparken.
-Stemmer det? -Vent nå litt. Bare...
For det er vanligvis det som skjer.
Jeg har forstyrret deg,
så du finner en måte å fjerne meg fra synsfeltet ditt på,
jeg får en dårlig prestasjonsvurdering,
de finner ut at jeg har kopiert mye
og så gir de meg sparken.
Ingenting av det kommer til å skje.
Ikke?
Nei.
Vi gjorde dette begge to.
Jeg ville aldri klandret deg for alt.
Jeg ville aldri bedt deg slutte.
Greit?
Du...
Jeg ville bare ha et øyeblikk med deg fordi jeg ville...
...fortelle deg...
...at jeg drar.
Hva?
Jeg slutter.
Jeg tar en liten permisjon.
Hva? Så plutselig?
Jeg har ordnet meg et sabbatsår.
Er det på grunn av meg?
Ja.
-Jeg er lei for det, jeg mente ikke... -Ikke vær det.
Ikke... Det...
-Jeg ville aldri... -Jeg vet det.
Det var tankevekkende.
Jeg har vært gjennom...
Gråter du?
Er du ikke litt for gammel til å gråte?
Hvorfor kan jeg ikke gråte? Hvorfor kan jeg ikke ha følelser?
Bare fordi jeg er eldre?
Det er tull å tro at eldre mennesker har...
Har alt på stell.
Det er akkurat det samme. Du prøver bare å finne ut av livet.
Jeg er veldig lei for det.
Jeg må si deg noe,
og du må høre godt etter, Madeline.
Ja vel.
Du skal vite at...
At du er en fantastisk jente.
Du er smart,
ressurssterk og vakker,
og du kommer til å oppnå alt...
Alt du prøver på.
Du har vokst opp til å bli en enestående ung kvinne.
Du er enhver fars drømmedatter.
Jeg er veldig...
...veldig stolt av deg, Madeline.
Og i det øyeblikket endret noe seg.
Da jeg så Geniet gå vekk fra meg,
følte jeg meg frigjort og åpen.
Ordene hans hadde forvandlet meg.
Plutselig var jeg endelig voksen.
Vent!